Kunstnikuna oli  Munch geniaalne ja õnnejumalanna soosingus, sest suutis kuulsuse elu jooksul ära oodata. Munchi elu oli, kui võtta pelgalt kunsti, nagu Hollywoodi film - kulus tohutult aega ja meeletult tööd, kuni teda, esmalt Prantsusmaal, lõpuks kõikjal, tunnustama hakati. Startis vaesusest ja hingitses tänu sõprade abile, lõpetas rikkuses, jagades raha kamaluga perele ja jättes endalegi pehmelt öeldes piisavalt.